Document ID: 31991R3356

31991R3356
L 318/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3356/91 НА СЪВЕТА
от 7 ноември 1991 година
за изменение на Регламент (ЕИО) № 4060/89 относно премахването на контрола, осъществяван на границите на държавите-членки в сферата на шосейния транспорт и транспорта по вътрешни водни пътища
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 75 от него,
като взе предвид предложението от Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Регламент (ЕИО) № 4060/89 (4) постановява, че контролът на транспортните средства и свързаните с тях документи по операцията на транспортиране между държавите-членки трябва да представляват част от обичайния контрол, прилаган по недискриминационен начин, на територията на една държава-членка;
като има предвид, че в съответствие с разпоредбите на Европейското споразумение относно международен транспорт на опасни стоки по шосе („ADR“) и Спогодбата за международните превози на лесноразваляеми хранителни продукти и за специалните транспортни средства, които трябва да се ползват при тези превози (АТР), държавите-членки са свободни да организират и извършват контрол и проверки на средствата за транспорт и свързаните с това документи, където пожелаят; като има предвид, че на практика, по силата на техните закони, които интегрират изискванията на тези споразумения в националното право или, където те не са договарящи се страни по никое от двете споразумения, според техните национални закони, третиращи тези видове международен транспорт, те нормално извършват тези проверки на границите си;
като има предвид, че с оглед на перспективата за установяване на единен транспортен пазар е необходимо да се подобри гъвкавостта и проходимостта на транспортните потоци между държавите-членки;
като има предвид, че част 2 „Национално право“ от приложението към Регламент (ЕИО) № 4060/89 трябва да бъде изменено, за да се вземат предвид контролът на средствата за транспорт, предназначени за транспортиране на опасни стоки и лесноразваляеми хранителни продукти, и свързаните с това документи,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 4060/89 с настоящото се изменя, както следва:
1.
Въвежда се следният член:
„Член 3а
Както и когато е необходимо, Комисията ще предлага изменения към приложението за отразяване на технологичното развитие в сферата, обхваната от настоящия регламент.“
2.
Част 2 от приложението се заменя с текста на приложението към настоящия регламент.
Член 2
Настоящият регламент влиза в сила на 1 януари 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 1991 година.

Labels: 8
3